Il-Forti Delimara li kienet mitluqa ġarrbet ħsarat kemm minħabba l-elementi iżda anke wkoll minħabba uħu li mhux relatat mal-fortifikazzjoni. Illum din il-forti tinsab taħt il-ħarsien ta' Heritage Malta li flimkien mal-Grupp Volontarju Battlefront Living History u entitajiet qed titnaddaf minn ħafna skart. Il-Forti Delimara bdiet tinbena mill-Armata Ingliża fl-1876. Mifruxa fuq medda ta' art kbira din il-fortizza li tinsab fuq il-ponta ta' Delimara hija waħda mill-ikbar minn fost il-binjiet Vittorjani f'Malta. L-Ingliżi bnew din il-Forti biex minnha jipproteġu l-Port ta' Marsaxlokk. "Heritage Malta filfatt l-ewwel armament li kellha kienu 6 kanuni kbar ta' 38 tunellata l-wieħed , filfatt għad hawn 4 minnhom fil-fortizza, rari ħafna għat-tip tagħhom li jeżistu sal-lum, pero wara li tlestiet l-ewwel parti tal-fortizza maż-żmien baqgħet tiġi addattata skont kif bdew jinbidlu l-kanuni. Filfatt saru 3 interventi kbar , wieħed kien fl-1891 meta żdiedu kanuni n-naħa ta' fuq tal-fortizza, reġgħu ġew mibdulin fl-1913 u reġgħu nbidlu wkoll bi tħejjija għat-2 gwerra dinjija fl-1938. Is-Sur Balzan qal li matul il-gwerra mill-Fortizza kienu attakkati xi bastiment tal-għadu biex wara li spiċċat il-gwerra, il-Forti baqgħet f'idejn l-Armata sal-1956 meta kienet abolita d-difiża tal-kosta. Spjega li fl-Indipendenza fl-1964 l-Fortizza għaddiet f'idejn il-Gvern Malti biex 15-il sena ilu għaddiet f'idejn Heritage Malta. Fl-aħħar sena Heritage Malta ngħaqdet ma' diversi entitajiet biex Forti Delimara titnaddaf minn skart li nġabar matul is-snin għax kienet mitluqa u anke għamlet xi żmien fejn fiha kienu qed jitrabbew l-annimali. Minbarra d-Dipartiment tat-Tindif, wieħed mill-Gruppi li qed jagħti daqqa t'id utli huwa l-Grupp Battlefront Living History li ilu mwaqqaf 12-il sena bil-għan li matul is-sena permezz ta' rappreżentazzjonjiet jagħti ħajja lil diversi ġrajjiet storiċi. "Battlefront Living History aħna nagħmlu żmien it-tieni gwerra fejn nilbsu uniformijiet u wkoll għandna l-vetturi tagħna fejn nipparteċipaw f'attivitajiet ta' żmien il-gwerra. Illum b'inizjattiva li bdejna ftit ilu din hija t-tielet clean up fejn aħna qed nipparteċipaw ma' Heritage Malta biex nġibu l-istorja li qed nitilfu biż-żmien. Aħna għandna bħal Fortizza Dellimara huwa wirt storiku għal pajjiżna allura huwa telf li nitilfuh aħna." Nhar il-Ħadd li ġej, filgħodu l-Grupp Battlefront Living History ser itella' attività oħra storika msejħa 'History on Wheels' bl-użu ta' muturi, roti u vetturi tal-gwerra fejn personaġġi libsin l-uniformijiet ser iterrqu mat-toroq minn Ħal Għaxaq sal-Imtarfa.